**ASUNTO OY MALLIYHTIÖ KOKOUSKUTSU / ESITYSLISTA**

**X.X.XXXX** (kutsujen laatimispäivä)

**VARSINAINEN YHTIÖKOKOUS**

**AIKA XX.XX.XXXX klo XX.XX**

**PAIKKA X, (osoite)**

Kokouksessa käsitellään yhtiöjärjestyksen varsinaisen yhtiökokouksen käsiteltäväksi määräämät asiat sekä päätetään muista esityslistalla olevista asioista.

Koronaepidemiaan liittyvien kokoontumisrajoitteiden johdosta pyydetään osakkaita osallistumaan (ensisijaisesti) kokoukseen postitse/sähköpostitse ilmoittamalla kirjallisesti etukäteen kantansa yhtiökokouksessa käsiteltäviin asioihin. Vaihtoehtoisesti osakas voi antaa myös valtakirjan. Tavoitteena ja toiveena on, että yhtiökokoukseen osallistuisi fyysisesti lähinnä hallituksen puheenjohtaja ja/tai muu hallituksen jäsen ja tarvittaessa isännöitsijä. Osakkaita pyydetään toimittamaan kokouskutsun liitteenä olevalla vastausosiolla kantansa yhtiökokouksessa käsiteltäviin ja päätettäviin asioihin viimeistään XX.XX.XXXX (pvm) osoitteella:

As Oy Malliyhtiö, c/o Isännöintitoimisto, isännöitsijä Ismo, osoite tai

ismo.isannoitsija@isannointitoimisto.fi.

Osakkaan katsotaan olevan läsnä kokouksessa, kun hän on toimittanut kantansa yhtiön tietoon määräaikaan mennessä. Osakas voi kirjata jokaiseen asiakohtaan oman kantansa. Osallistumisoikeus varmistetaan ja todennetaan osakkaiden allekirjoituksista.

Jos osakkeet omistetaan yhdessä toisen tai muiden osakkaiden kanssa, kaikkien osakkaiden on allekirjoitettava kanta tai liitettävä palautettavan vastausosuuden liitteeksi valtakirja kannan allekirjoittaneelle.

Huomioithan, että valittu kokousmenettely (ennakkokannan ilmaiseminen) rajoittaa osakkaan puhevaltaa kokouksessa.

**Esityslista:**

1. Kokouksen avaus
2. Yhtiökokouksen puheenjohtajan ja sihteerin valinta
3. Pöytäkirjantarkastajan ja ääntenlaskijan valinta
4. Kokouksen osanottajien toteaminen
5. Kokouksen laillisuuden ja päätösvaltaisuuden toteaminen
6. Työjärjestyksen hyväksyminen
7. Tilinpäätöksen käsittely ja tilintarkastuskertomuksen käsittely
8. Esitetään hallituksen kirjallinen selvitys tarpeesta sellaiseen yhtiön rakennusten ja kiinteistöjen kunnossapitoon yhtiökokousta seuraavan viiden vuoden aikana, joka vaikuttaa olennaisesti osakehuoneiston käyttämiseen, yhtiövastikkeeseen tai muihin osakehuoneiston käytöstä aiheutuviin kustannuksiin.
9. Esitetään hallituksen kirjallisen selvitys yhtiössä suoritetuista huomattavista kunnossapito- ja muutostöistä tekoajankohtineen.

10. Tilinpäätöksen vahvistaminen

11. Taseen osoittaman voiton käyttämisestä päättäminen.

12. Hallituksen jäsenille ja isännöitsijälle myönnettävästä vastuuvapaudesta päättäminen.

13. Talousarvion vahvistaminen ja yhtiövastikkeen suuruudesta päättäminen

14. Päätetään hallituksen valtuuksista periä tai jättää perimättä hoitovastike

15. Hallituksen jäsenten sekä tilintarkastajan palkkioiden määrääminen

16. Hallituksen jäsenten valinta

17. Tilintarkastajan ja varatilintarkastajan/Toiminnantarkastajan ja toiminnantarkastajan sijaisen valinta

18. Kokouksen päättäminen

**HALLITUS**

**JAKELU** Jaettu / postitettu osakkaille xx.xx.xxxx

AOYL:n 6 luvun 22 §:n mukaiset kokousasiakirjat ovat osakkeenomistajien nähtävänä isännöitsijän toimistossa kokouskutsun päiväyksestä alkaen. Osoite: (osoite). **Nämä asiakirjat on myös toimitettu kutsun liitteenä.**